**Tájékoztató a lakossági barnakőszén felméréssel kapcsolatos teendőkről**

A kialakult gazdasági helyzet, energiakrízis nagy erőfeszítést kíván meg mindannyiunktól, ugyanakkor a pénzügyi lehetőségekhez igazodva a Kormány célja továbbra is az, hogy biztosítható legyen a lakosság téli fűtéséhez szükséges tüzelőanyag.

A fentiekre tekintettel kérték az önkormányzatok közreműködését, a településen élő, barnakőszén-tüzelésre alkalmas fűtőberendezéssel rendelkező lakosság részéről jelentkező **barnakőszén igények előzetes felmérésében.**

Az igényfelmérés során az önkormányzatnak összesített adatokat szükséges rögzítenie az adatlapon: az igényt jelző háztartások számát és a barnakőszén összesített mennyiségét mázsában kifejezve.

A Magyar Államkincstár lehetőséget biztosít a 2022/2023. évi fűtési szezonra vonatkozóan a várhatóan felhasznált barnakőszén mennyiségét (mázsában kifejezve) bejelenteni az önkormányzaton keresztül.

Lakossági igénybejelentés feltételei az önkormányzat felé:

* háztartás alatt a szociális igazgatásról és szociális ellátásokról szóló 1993. évi III. törvény 4. § (1) bekezdése alapján az egy lakásban együtt lakó, ott bejelentett lakóhellyel vagy tartózkodási hellyel rendelkező személyek közössége értendő
* egy háztartással összefüggésben egy személy élhet igénybejelentéssel, mely személy bejelentett lakhelye, illetve bejelentett tartózkodási helye az adott háztartás
* egy háztartás által bejelenthető maximális barnakőszén igény legfeljebb a következő fűtési szezonban várhatóan felhasznált tüzelőanyag mennyisége lehet

Fontos hangsúlyozni, hogy az igényfelmérés kizárólag a lakossági igények megismerését szolgálja, nem jelent későbbi automatikus támogatást!

**Igényfelmérés határidő: 2022. szeptember 28-a szerda 16.00 óra!**

**Az igényfelmérő lap leadható**

 **- az Önkormányzati Hivatalban – 7251 Kapospula, Béke tér 21. - ügyfélfogadási időben,**

 **- Benedek Barbara tanyagondnoknál (30/454-6214)**

 **- kitöltve, szkennelve visszaküldhető az onkigazg@t-online.hu e-mail címre**

**✀-------------------------------------------------------------------------------------------------------------------------------------**

**LAKOSSÁGI BARNAKŐSZÉN IGÉNYFELMÉRŐ LAP**

|  |
| --- |
| **Név:**  |
| **Cím:**  |
| **Széntüzelésre alkalmas fűtőberendezéssel rendelkezem.** |
| **Barnakőszén szükséglet mennyisége (mázsa):** Az igénybejelentés során hozzájárulok személyes adataimnak önkormányzat általi kezeléséhez.**Kapospula, 2022.**  **Aláírás** |